שבע הגבעות של רומא (סרט)

שבע הגבעות של רומא (או להתראות רומא) (באנגלית: Seven Hills of Rome, באיטלקית: Arrivederci Roma) הוא קופרודוקציה איטלקית - אמריקאית משנת 1958 בבימויו של רוי רולנד, עם מריו לנצה, מריסה אלסיו ורנטו רסקל בתפקידים הראשיים.

זה הסרט לפני האחרון של לנצה וסרטה האחרון של אלסיו.

הסרט צולם ברומא ובו קטע של סיור בהליקופטר מעל האתרים הידועים של רומא כמו הקולוסיאום, פורום רומאנום, נהר הטיבר ועוד.

שם הסרט באנגלית נובע מהשיר "שבע הגבעות של רומא" אותו שר מריו לנצה בלחנו של ויקטור יאנג.

שם הסרט באיטלקית נובע מהשיר "להתראות רומא" ("Arrivederci Roma") אותו שר לנצה ביחד עם ילדה איטלקית לפני קהל בפיאצה נבונה ללחנו של רנטו רסקל שגם משחק בסרט. השיר הזה הפך ללהיט בביצועים של בינג קרוסבי, דין מרטין, קוני פרנסיס, אדי פישר, נט קינג קול, קליף ריצ'רד, פרי קומו ועוד. לנצה מבצע את השיר ביחד עם ילדה איטלקית בשם לואיזה די מאו שנפגש במקרה בעת הצילומים והתרשם מקולה. זו הייתה הופעתה היחידה בסרטים.

בניגוד לשאר סרטיו הוא שר כאן בעיקר שירים ומעט קטעי אופרה מריגולטו ו"מרתה". בסצנה אחת הוא מחקה את זמרתם של פרי קומו, פרנקי ליין, דין מרטין ולואי ארמסטרונג.

==תקציר העלילה==
מרק רביר (מריו לנצה) הוא זמר אמריקאי ממוצא איטלקי. הוא מאורס לאשת החברה קרול רלסטון (פגי קסטל). לאחר ריב היא מודיעה לו שהיא נוסעת לאיטליה ומרק יוצא בעקבותיה.

על הרכבת לרומא עולה רפאלה מריני (מריסה אלסיו) שנוסעת מסאבונה לרומא ובדרך מאבדת את ארנקה. מרק משלם עבורה את כרטיס הנסיעה ומביא אותה לדירתו של בן דודו פפה בונלי (רנטו רסקל) שהוא פסנתרן במועדונים.

פפה מוכן לארח אותם ומרק מבטיח למצוא עבודה. הוא יוצא לרחובות רומא ושר "קליפסו איטלקי" כאנשים רבים מצטרפים אליו.

באחד הפעמים הוא נתקל בצעירים שרוקדים רוקנרול ומדגים בפניהם את כושר החיקוי שלו לזמרים אחרים.

לבסוף הוא מגיע לפיאצה נאבונה ומוצא שם ילדה ששרה בלווי אקורדיון. הוא שר אתה את השיר "להתראות רומא" כשקהל רב צופה בהם ומריע להם בסוף.

לסוף מקבל מרק עבודה במועדון לילה כשפפה מלווה אותו. מתפתח רומן אהבה משולש בין מרק, פפה ורפאלה. העניינים מסתבכים כשמרק פוגש את ארוסתו קרול. בתחילה הם מתלהבים ומחדשים את ידידותם למורת רוחה של רפאלה שפפה מחזר אחריה אך היא רוצה לחזור למשפחתה. אך לבסוף מבין מרק שקרול אינו בשבילו וחוזר לזרועותיה של רפאלה.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|מריו לנצה
|מרק רביר
|זמר
|-
|מריסה אלסיו
|רפאלה מריסי
|
|-
|פגי קסטל
|קרול רלסטון
|ארוסתו של מרק
|-
|רנטו רסקל
|פפה בונלי
|בן דוד של מרק
|}

==קישורים חיצוניים==

*[https://www.youtube.com/watch?v=lR_LgBzPrrk קדימון לשבע הגבעות של רומא], באתר יוטיוב
*[https://www.tcm.com/tcmdb/title/89634/seven-hills-of-rome#overview שבע הגבעות של רומא], באתר TCM
*[https://www.youtube.com/watch?v=ceDtE7UNmdk מריו לנצה שר קליפסו איטלקי], באתר יוטיוב
*[https://www.youtube.com/watch?v=KTuihkNVYPA מריו לנצה שר שבע הגבעות של רומא], באתר יוטיוב
*[https://www.youtube.com/watch?v=-prQ8AE_nvY&list=RD-prQ8AE_nvY&start_radio=1&rv=-prQ8AE_nvY&t=9 מריו לנצה שר "להתראות רומא"], באתר יוטיוב
*[https://www.youtube.com/watch?v=A7p4EvZpYzI אד סאליבן מארח את מריו לנצה על שבע הגבעות של רומא, על החיקויים ועל הילדה ששרה אתו], באתר יוטיוב
*[https://www.youtube.com/watch?v=Kr6BiwmCni4 מריו לנצה שר אריה מ"מרתה" ומחקה את פרי קומו, פרנקי ליין, דין מרטין ולואי ארמסטרונג, בפסקול "שבע הגבעות של רומא"], באתר יוטיוב

קטגוריה:סרטי 1958
קטגוריה:סרטים אמריקאיים
קטגוריה:סרטים באנגלית
קטגוריה:סרטי מטרו גולדווין מאייר
קטגוריה:סרטים מוזיקליים
קטגוריה:סרטים רומנטיים
קטגוריה:סרטים איטלקיים
קטגוריה:סרטי מריו לנצה